Сегѡ̀ ра́ди къ тебѣ̀, я́кѡ всемо́щнѣй и всебл҃го́й засту́пницѣ на́шей, прибѣга́емъ, усе́рднѡ моля́щеся:испросѝ у ро́ждшагѡся ѿ тебє̀ єдиноро́днагѡ сн҃а бж҃ія, хрс̑та̀ бг҃а на́шегѡ, всѣ̂мъ на́мъ въ ст҃оѻте́честѣй правосла́внѣй вѣ́рѣ тве́рдое, до конца̀ дне́й на́шихъ, пребыва́ніе и во всѣ́хъ за́повѣдехъ гдс̑нихъ неукло́нное хожде́ніе, да про́чее вре́мя житія̀ на́шегѡ пожи́вше во вся́комъ бл҃гоче́стіи и чистотѣ̀, сподо́бимся ми́рныя хрс̑тіа́нскія кончи́ны и до́брагѡ ѿвѣ́та на стра́шнѣмъ судѣ̀ сн҃а твоегѡ̀ и бг҃а на́шегѡ, и та́кѡ дости́гнемъ, подъ̑ кро́вомъ твоея̀ по́мощи, жи́зни вѣ́чныя во црс̑твіи ѻц҃а̀ свѣ́тѡвъ, єму́же, ку́пнѡ со єдиноро́днымъ єгѡ̀ сн҃омъ и ст҃ы́мъ дх҃омъ, подоба́етъ сла́ва, че́сть и поклоне́ніе, ны́нѣ и при́снѡ и во вѣ́ки вѣкѡ́въ